LIETUVOS RESPUBLIKOS

PRIENŲ RAJONO SAVIVALDYBĖS TARYBA

SPRENDIMAS

DĖL AKCINĖS BENDROVĖS „PRIENŲ ŠILUMOS TINKLAI“ ŠILUMOS KAINOS DEDAMŲJŲ

2015 m. spalio 8 d. Nr. T3-214

Prienai

Vadovaudamasi Lietuvos Respublikos šilumos ūkio įstatymo 32 straipsnio 7 dalies 1 ir 2 punktu, Lietuvos Respublikos vietos savivaldos įstatymo 16 straipsnio 2 dalies 37 punktu, Šilumos kainų nustatymo metodika, patvirtinta Valstybinės kainų ir energetikos kontrolės komisijos 2009 m. liepos 8 d. nutarimu Nr. O3-96 „Dėl Šilumos kainų nustatymo metodikos“, Valstybinės kainų ir energetikos kontrolės komisijos 2014 m. gruodžio 30 d. nutarimu Nr. O3-962 „Dėl uždarosios akcinės bendrovės „Prienų energija“ šilumos kainos dedamųjų vienašališko nustatymo“, Prienų rajono savivaldybės tarybos 2015 m. liepos 30 d. sprendimu Nr. T3-160 „Dėl pritarimo Prienų rajono šilumos ūkio nuomos, atnaujinimo ir šilumos tiekimo vartotojams sutarties pasibaigimo, turto nuomos sutarties pasibaigimo ir turto perdavimo sutarčiai“ ir atsižvelgdama į Valstybinės kainų ir energetikos kontrolės komisijos 2015-10-05 raštą Nr. R2-(Š)-3118 „Dėl šilumos kainos taikymo“, Prienų rajono savivaldybės taryba n u s p r e n d ž i a:

1. Įpareigoti akcinę bendrovę „Prienų šilumos tinklai“ nuo 2015-09-01 iki 2015-10-01 taikyti šias UAB „Prienų energija“ apskaičiuotas ir 2015-08-25 rašte Nr. 2.15-597 „Dėl šilumos kainų taikymo Prienų rajono vartotojams“ pateiktas kainas: vienanarę šilumos kainą – 9,11 Eur ct/kWh, karšto vandens kainą vartotojams daugiabučiuose namuose – 8,48 Eur/m3, karšto vandens kainą vartotojams – 7,88 Eur/m3. Kainos nurodytos be PVM.

2. Įpareigoti akcinę bendrovę „Prienų šilumos tinklai“ (toliau – Bendrovė) nuo 2015-10-01 laikinai, iki kol Bendrovei bus nustatytos naujos šilumos bazinės kainos dedamosios, taikyti visiems Bendrovės aptarnaujamiems vartotojams Valstybinės kainų ir energetikos kontrolės komisijos 2014-12-30 nutarimu Nr. O3-962 „Dėl uždarosios akcinės bendrovės „Prienų energija“ šilumos kainos dedamųjų vienašališko nustatymo“ nustatytas šilumos kainos dedamąsias.

3. Pripažinti netekusiu galios Prienų rajono savivaldybės tarybos 2014 m. spalio 30 d. sprendimą Nr. T3-210 „Dėl centralizuotai tiekiamos šilumos ir karšto vandens kainų dedamųjų akcinei bendrovei „Prienų šilumos tinklai“ nustatymo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Alvydas Vaicekauskas